Коми Республикаса Юралысь Вячеслав Гайзер нуöдiс Кöрткерöс районын вöр сотчöмкöд йитчöм сöвещание.

Удж кузя ветлан шöр могнас вöлi - тöдмасьны, кыдзи технологическöя öдйö бырöдöны öзйылöмъяс: видзöдöмсянь да аддзöмсянь уна юкöдувкöд кусöдчан удж öтув вöчöмöдз.

«Став тайöторйыс мед уджалiс кыдзи öтитор, торксявлытöг. Зэв бур, мый республикаын тайöс шедöдöма. Ме дöвöлен, кыдзи öтув уджалöны миян юкöдувъяс вöрса пöжаръяскöд артмöм мытшöдъяс венiгöн».

«Талун ми нöшта öтчыдысь пыдiсянь видлалiм тайöс да дасьöсь вöзйыны öтув уджалöмын, миян видзöдлас серти, тöдчана вежсьöмъяс асланым удж опыт вылö мыджсьöмöн, öнiя вöр-васа серпас да условиеяс тöд вылын кутöмöн, мый йитчöма федеральнöй законодательстволöн вежсьöмъяскöд», - пасйис Вячеслав Гайзер.

Республикаса Юралысь тöдчöдiс, мый медся тöдчана вöзйöмнас лоас сотчöм вöрлысь экономикалы вöчöм рöскод выльног арталöм. Талунъя арталан методикаыс оз сет позянлун веськыда донъявны лоöмторсö да примитны решениеяс, кутшöм пöжаръяс вылö да кутшöм вынъясöн кыдзи реагируйтны. Тайö вöзйöмъяссö сетасны видлавны федеральнöй тшупöдын Вöр сöветсянь да ВЛМ серти.